Public procurement notice: Contract Notice
Published: 2024-09-24
Buyer: Úrad pre verejné obstarávanie
Country: SK
Region: SK010
Contract type: Works
Procedure: Open procedure
CPV classification: 45210000: Building construction work | 45215200 | 45300000 | 45310000 | 45400000
Estimated value: 1563963.01 EUR
Submission deadline: 2024-10-24
Award criteria: price
EU fund: eu-funds

Technical requirements: Podmienky účasti vo verejnom obstarávaní podľa § 32 a § 34 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov týkajúce sa osobného postavenia a technickej alebo odbornej spôsobilosti sú uvedené v časti F. súťažných podkladov.
Predmetom zákazky je uskutočnenie stavebných prác súvisiacich s výstavbou objektu komunitných služieb (ambulantné zariadenia sociálnych služieb) s kapacitou max. 25 klientov s celoročným poskytovaním sociálnych služieb. Pri kapacite 25 klientov, medzi ktorými sa predpokladá aj výskyt osôb s obmedzením pohybu, resp. imobilných osôb, sa počíta aj s dvanástimi zamestnancami domova služieb. Hlavným dôvodom výstavby je doplnenie a rozšírenie tohto typu sociálnych služieb priamo v meste Žiar nad Hronom. 

Stavebné práce sú podrobne vymedzené projektovou dokumentáciou vyhotovenou osobou Ing. Viliam Michálek, PhD. autorizovaný stavebný inžinier, Školská 525/24, 013 24 Strečno, IČO: 50272616, (príloha č. 3 súťažných podkladov), ako aj vo výkaze výmer (príloha č. 2 súťažných podkladov).
Miestom uskutočnenia prác v zmysle článku III. Zmluvy o dielo je Sládkovičova ulica, 965 01 Žiar nad Hronom, pozemok umiestnený na parcele KN „C“ č. 1793/3 o výmere 6 515 m2, druh pozemku: zastavaná plocha a nádvorie, KN „C“ č. 524/2, KN „C“ č. 524/1 (KN „E“ 9-430/2), zapísané na LV č. 3193 vedenom Okresným úradom Žiar nad Hronom, obec Žiar nad Hronom, katastrálne územie Žiar nad Hronom.
Podmienky účasti vo verejnom obstarávaní podľa § 32 zákona o verejnom obstarávaní týkajúce sa osobného postavenia sú uvedené v časti F. súťažných podkladov.
Uchádzač preukáže splnenie podmienky účasti podľa § 34 ods. 1 písm. b) ZVO predložením zoznamu stavebných prác uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením (potvrdeniami) o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom
1.	bol verejný obstarávateľ alebo obstarávateľ podľa ZVO, dokladom je referencia; ak referencia nebola vyhotovená podľa § 12 ZVO, dokladom môže byť aj vyhlásenie uchádzača alebo záujemcu o ich uskutočnení, doplnené dokladom, preukazujúcim ich uskutočnenie,
2.	bola iná osoba ako verejný obstarávateľ alebo obstarávateľ podľa ZVO, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

Minimálna úroveň:
Podmienka účasti bude splnená, ak uchádzač horeuvedeným zoznamom preukáže stavebné práce rovnakého charakteru ako je predmet zákazky uskutočnené za predchádzajúcich 5 rokov, t.j. 5 rokov spätne od vyhlásenia verejného obstarávania v súhrnnej hodnote minimálne 1 000 000,00 EUR bez DPH. Pod stavebnými prácami rovnakého charakteru sa myslia práce súvisiace s výstavbou/rekonštrukciou/ budovy. Jednotlivé plnenia sa pre účely splnenia predmetnej podmienky účasti môžu sčitovať.

V prípade ak uchádzač predkladá zmluvu, referenciu alebo dôkaz o uskutočnení stavebných prác, ktorých uskutočnenie časovo presahuje posudzované obdobie, uchádzač v zozname uvedie zvlášť hodnotu iba za tú časť stavebných prác, ktorá bola realizovaná v posudzovanom období (a len túto sumu uchádzač započíta do celkového súčtu realizovaných stavebných prác). 

V prípade, ak stavebné práce realizoval uchádzač ako člen združenia skupiny dodávateľov, vyčísli a započíta iba finančný objem uskutočňovaný ním samotným.

V prípade, ak stavebné práce boli súčasťou väčšieho diela ako celku, uchádzač je povinný vyčísliť podiel stavebných prác, ktorých uskutočnenie má preukázať v rámci preukazovania splnenia predmetnej podmienky účasti. 

Potvrdenia vydané v inej mene ako v eurách je potrebné prepočítať a to tak, že sumy uvedené v iných menách budú prepočítané kurzom ECB platným k prvému dňu v roku, v ktorom boli stavebné práce uskutočnené.